# Goreti Barrutieta Barrenetxea

Goreti Barrutieta Barrenetxea (Iurreta, Bizkaia, 2007) errugbi jokalaria da, 2025ean Australian Espainiako selekzioarekin World Seriesa lehiatzeko aukeratua izan zen.

## Bizitza

Goreti Barrutieta Durango Errugbi taldeko (DRT) jokalaria, talde berean jardun zuen Uribarri Barrutieta Barrenetxea jokalaria ahizpa nagusi eta erreferente izan du beti, gainera 2025ean DRT taldeko bigarren entrenatzaile du.

### Ibilbidea
#### Euskadiko selekzioan

2023an Euskadiko selekzioarekin jokatu zuen Naroa Azpitarte taldekidearekin batera eta hirugarren postua lortu zuen Espainiako txapelketan. 2024an ere jokatu zuen Euskal selekzioarekin. Euskal Herriko selekzioan Kataluniaren aurka jokatu zuen M19 Selekzioen Txapelketa Autonomikoaren finala.

#### Espainiako selekzioan

2024an Europako Txapelketan 18 urtez azpikoen txapeldunordea izan zen Frantziako Estrasburgo udalerrian, Portugal eta Irlandari irabazita, baina Frantzia txapeldunaren aurka galdu egin zuten.

#### Selekzio nagusia

17 urte zituela, Espainiako errugbi selekzioko talde nagusiagaz lehiatzeko hautatuen artean sartu zen bere ibilbidean lehenengoz. Espainiako selekzioko taldekideekin batera, Australiako Perth hirian, Errugbi 7ko World Series txapelketako hirugarren etapa jokatu zuen, Frantzia, Australia eta Txinaren aurka. Jokatu ziren bost partidetan aritu zen. Errugbi 7 modalitatean jardun zuen, zazpi jokalari baino ez talde bakoitzean. Errugbi 15ean baino fisiko hobea behar da, erresistentzia, korrika asko egin behar da eta. Jokatzeko modua desberdina da, arina.
Espainiako errugbi selekzio nagusia belaunaldi berriko jokalariei tokia egiten ari zen apurka-apurka. Ziklo berria hasi nahi zuten. Horretarako bost aldaketa egin ziren emakumezkoen 7ko errugbi selekzioan Perthera joateko, Munduko Serieetan esperientzia zuten bi emakume, Denisse Gortazar eta Beatriz Dominguezek, deialdian sartu ziren berriro, Sara Marín, Ángela Díez eta Goreti Barrutieta Barrenetxea hasiberriekin batera.
Beheko kategorietan maila oso ona erakutsitako jokalaria da. 2024ko uztailean Europako azpitxapeldun geratu zen 18 urtez azpiko taldearekin. Alberto Sociasek, Espainiako federazioko Errugbi 7ko zuzendari teknikoak zera adierazi zuen:
   "Zein gaztea den ikusita oso ausarta da. Jokalari bertikala eta azkarra da eta apurka minutuak pilatu behar ditu nazioarte mailan"

## Erreferentziak

* 1 2 3 4 5 6 «[BIDEOA: "Uri ahizparengaitik hasi nintzen errugbian. Niretzat erreferente bat izan da beti" - Durangaldea»] Anboto.org (Noiz kontsultatua: 2025-02-07).
* 1 2 3 4 5 6 7 «DRTko Goreti Barrutieta errugbilariak World Seriesa lehiatuko du Australian Espainiako selekzioarekin - Durango» Anboto.org (Noiz kontsultatua: 2025-02-05).
* ↑ (Gaztelaniaz) Telebista, dotb Durangaldeko. (2023-06-26). «Jugadores del DRT en el campeonato de España de Rugby Siete con Euskadi | dotb Durangaldeko Telebista» dotb.eus (Noiz kontsultatua: 2025-02-05).
* ↑ (Gaztelaniaz) Euskadi Rugby S19 Femenino 19-17 Andalucía S19. 2024-12-01 (Noiz kontsultatua: 2025-02-05).
* ↑ (Gaztelaniaz) Femenino, Rugby. (2025-01-15). «Se comienzan a definir los Campeonatos Autonómicos de Selecciones M19 y M16» Rugby Femenino (Noiz kontsultatua: 2025-02-05).
* ↑ (Gaztelaniaz) DURANGON. (2024-07-08). «Goreti Barrutieta y Manex Pujana, del DRT, medalla de plata en el Campeonato de Europa de rugby 7» durangon.com (Noiz kontsultatua: 2025-02-05).
* ↑ (Gaztelaniaz) dpto.prensa. (2024-07-03). «Rivales y plantillas de España 7s M18 para el europeo de Estrasburgo» Real Federación Española de Rugby - FERugby - Spanish Rugby Union (Noiz kontsultatua: 2025-02-05).
* 1 2 (Gaztelaniaz) Legorburu, Javier García. (2025-02-25). «El talento precoz del rugby femenino vasco: debuta con 17 años en la selección española absoluta» El Correo (Noiz kontsultatua: 2025-02-27).

## Kanpo estekak

* Datuak: Q132157419